Sackbrüder
D Sackbrüeder ( Fratres saccati; it.: Sacchetti oder „Fratres de Poenitentia Jesu Christi; de.:  Buessbrüeder Jesu Christi) si e Bättelorde im 13. Joorhundert gsi. Iire Naame isch vom Stoff choo, wo iiri Chläider drus gmacht gsi si.

Gschicht 
Dr Orde isch am Ändi vo de 1240er Joor im provencalische Hyères (Frankriich) vom Raimund Attanulfi gründet worde, nodäm en d Franziskaner abgleent häi. Zu sine erste Mitbrüeder het dr Bertrandus de Manara (d’Almanarre) ghöört und bäidi si under em Iifluss vom Breediger Hugo vo Digne gstande. Si häi dr Orde noch em Vorbild vom Dominikanerorde ufbaut und er isch zerst uf d Provence beschränkt gsi. In de 1270er Joor het er scho mee as 100 Konvänt ghaa. Dank däm Erfolg het dr Orde vo dr Kurie dr dritt Blatz under de Bättelorde überchoo. 1274 het s Zwäite Konzil vo Lyon dr Orde ufghoobe, und d Sackbrüeder si Mitgliider in andere Bättelorde worde oder häi überhaupt dr Orde gwäggslet. Vili Spirituale häi im Orde vo de Sackbrüeder dr Ordo novus vom Joachim vo Fiore  gsee.

Litratuur 
 Kaspar Elm: Ausbreitung, Wirksamkeit und Ende der provençalischen Sackbrüder (Fratres de poenitentia Jesu Christi) in Deutschland und den Niederlanden. Ein Beitrag zur kurialen und konziliaren Ordenspolitik des 13. Jahrhunderts. In: Deutsches Historisches Institut in Paris (Hrsg.): Francia. Forschungen zur Westeuropäischen Geschichte. Band 1. Wilhelm Fink, Münche 1973, S. 257–324 (Digitalisat).

Weblingg 
Die Sackbrüder, Sonderdruck us: Francia. Forschungen zur westeuropäischen Geschichte, uusegee vom Dütsche Historische Instidut z Bariis (Institut Historique Allemand de Paris), Band 1, 1972, Wilhelm Finke Verlag, Münche 1973, Onläin, abgrüeft am 7. Novämber 2013
Rund um Liebfrauen – Die Sakralarchitektur Triers im 13./14. Jahrhundert unter besonderer Berücksichtigung der Bettelordenkirchen, Inauguraldissertazioon vo dr Elisabeth Kugel, Trier, 2008 (PDF; 21,1 MB)

Fuessnoote 

Katholische Orde